રાજકોટ, તા.૧૨: ચેક રીટર્ન કેસમાં કુમાર ઓટોના ચાર ભાગીદારોનો ચાર કેસમાં નિર્દોષ છુટકારો અદાલતે ફરમાવેલ હતો.આ કેસની વિગતે આશિક ઉમરભાઇ જુણેજાએ કુમાર ઓટો કાસ્ટ ઇન્ડસ્ટ્રીઝના ભાગીદારો તથા ભાગીદાર નં.(૧) રાધાબેન અશોભાઇ ધોકીયા, (ર) રસીકભાઇ જેશાભાઇ ધોકીયા, (૩) હસમુખભાઇ જેશાભાઇ ધોકીયા, (૪) અશોકભાઇ જેશાભાઇ ધોકીયા સાથે ભંગારની ખરીદ વેચાણ અન્વયે ફરીયાદી આશીક જુણેજાનું લેણુ હોય જેના બદલે કુમાર ઓટો કાસ્ટ ઇન્ડસ્ટ્રીઝના ભાગીદારોએ સમજુતી કરારથી ભાગીદારી પેઢીના ચેક આપેલ જે ચેક બેન્કમાં રજુ થતા વર્ણવસુલાતો પરત ફરતા આશિક જુણેજા દ્વારા કોર્ટમાં સને-૨૦૧૦ માં અલગ અલગ ચાર ફરીયાદ કરેલ.